Document ID: /roh_data/filtered/swiss_laws_in_ROHinterleaved.jsonl.gz/1951

This text was translated from DE into Rumantsch Grischun.

Gesetze, deren In-Kraft-Treten keinen Aufschub erträgt, können sofort in Kraft gesetzt werden, sofern der Grosse Rat mit einer Mehrheit von zwei Dritteln der Mitglieder die Dringlichkeit beschliesst. Sie unterstehen dem nachträglichen fakultativen Referendum.

Leschas che na supportan betg in retard da lur entrada en vigur, pon vegnir messas en vigur immediatamain, sch’il cussegl grond concluda l’urgenza cun ina maioritad da dus terzs da las commembras e dals commembers. Ellas èn suttamessas al referendum facultativ posteriur.